Diari Oficial de la Generalitat Valenciana


Sumari del DOGV 4741, del 28-04-2004 (2004/3962)

RESOLUCIÓ de 14 d'abril de 2004, de la directora general del Servici Valencià d'Ocupació i Formació (SERVEF), per la qual es convoquen un màxim de 16 beques per a persones postgraduades per a la realització de pràctiques professionals en les distintes unitats administratives del SERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4741

Data del DOGV
:   28-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3962


Data del document
:   14-04-2004

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * professió de la informació
    * professió jurídica
    * professió administrativa
    * treballador social
    * ajuda pública
    * assignació per estudis
    * ciència econòmica
    * ciència política
    * psicologia
    * suport econòmic
    * professió de la informàtica

RESOLUCIÓ de 14 d'abril de 2004, de la directora general del Servici Valencià d'Ocupació i Formació (SERVEF), per la qual es convoquen un màxim de 16 beques per a persones postgraduades per a la realització de pràctiques professionals en les distintes unitats administratives del SERVEF. [2004/X3962]
  
Entre d'altres, una de les grans línies competencials assignades a aquest organisme autònom està constituïda per la gestió, la formació i la qualificació professional, i en aquest sentit, el SERVEF ha contribuït en alguna mesura, des de la seua creació com a organisme autònom adscrit a la Conselleria d'Economia, Hisenda i Ocupació, mitjançant Llei 3/2000, de 17 d'abril, a facilitar l'accés del món universitari al coneixement de l'administració autonòmica en els àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua, mitjançant la convocatòria anual de beques per a la formació de persones postgraduades que hagen finalitzat els seus estudis recentment.
  
D'acord amb el que establix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Primer
  
Convocar concurs públic per a la concessió d'un màxim de 16 beques per a la realització de pràctiques professionals en les distintes unitats administratives del Servici Valencià d'Ocupació i Formació que s'indiquen en la base segona de l'annex I.
  
La convocatòria es regirà pel que disposa aquesta resolució i pel Decret 108/1992, de 6 de juliol, del Govern Valencià, pel qual es regula la concessió de beques.
  
Segon
  
Aprovar les bases per què es regirà la concessió, que apareixen com a annex I a aquesta resolució, així com el model de sol·licitud i el model de declaració responsable que s'insereixen com a annexos II i III, respectivament.
  
Tercer
  
Les beques, l'import global màxim de les quals serà de 112.000 €, seran finançades a càrrec de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de despeses del SERVEF per a l'exercici 2004, o l'equivalent en els pressupostos del SERVEF per a l'exercici 2005 per al supòsit de pròrroga.
  
Quart
  
La secretària general del SERVEF resoldrà la concessió d'aquestes beques i totes les resolucions que siguen necessàries per al desplegament i l'execució de la present disposició, d'acord amb el règim de delegació de competències establit en l'article tercer, apartat II (Transferències corrents i de capital), lletra A), de la Resolució d'1 d'octubre de de 2003 (DOGV núm. 4.605, de 10 d'octubre de 2003).
  
Cinqué
  
Publiqueu aquesta resolució en el Diari Oficial de la Generalitat Valenciana, i advertiu que aquesta esgota la via administrativa, i que contra ella s'hi podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'aquest òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercitar qualsevol altre que es considere procedent.
  
DISPOSICIÓ FINAL
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
València, 14 d'abril de 2004.- La secretària autonòmica d'Ocupació i directora general del Servef: Ana Encabo Balbín.
  
ANNEX I
  
Bases de la convocatòria per a la concessió d'un màxim de 16 beques per a persones postgraduades per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
  
Primera. Objecte de la convocatòria
  
La present convocatòria té per objecte la concessió, d'acord amb els principis de publicitat i concurrència competitiva, de 16 beques per a la realització de pràctiques professionals en distintes unitats administratives, tant en els Servicis Centrals com en els servicis territorials, del SERVEF.
  
Segona. Modalitats, llicenciatures admeses i nombre de beques
  
Tercera. Requisits dels sol·licitants
  
1. Podran optar a l'obtenció d'una beca les persones que reunisquen els següents requisits:
  
a) Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, siga d'aplicació la lliure circulació de persones.
  
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà durant el procés de selecció.
  
c) Residir a la Comunitat Valenciana.
  
d) Haver obtingut alguna de les titulacions admeses per a cada modalitat consignades en la base segona entre els anys 1998 i 2004, tots dos inclusivament, o, si no n'hi ha, haver superat totes les matèries exigides per a obtenir-les.
  
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
  
2. El compliment temporal dels requisits s'entendrà referit a la data d'acabament del termini de presentació de sol·licituds.
  
Quarta. Mèrits computables
  
1. A l'efecte de ser valorats, es consideraran com a mèrits els següents:
  
a) Expedient acadèmic.
  
b) Coneixement del valencià.
  
c) Coneixement d'idiomes comunitaris.
  
d) Experiència professional.
  
2. El compliment temporal d'aquestos mèrits s'entendrà referit a la data d'acabament del termini de presentació de sol·licituds.
  
Cinquena. Duració
  
El període de gaudi de la beca comprendrà des del començament que s'indique expressament en la resolució de concessió fins al 31 de desembre de 2004. No obstant això, aquest període podrà ser prorrogat automàticament a l'exercici 2005 per un període que, en conjunt, no superarà l'any, i sempre que hi haja crèdit adequat i suficient en aquest últim exercici.
  
Sisena. Dotació i pagament de les beques
  
1. Cada beca estarà dotada amb 1.000 € bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
  
2. Aquest import es pagarà mensualment, previ certificat del responsable de la unitat administrativa on el becari o la becària realitze la pràctica, a càrrec del crèdit indicat en el resolc tercer d'aquesta resolució.
  
Setena. Termini i forma de presentació de les sol·licituds
  
1. Les persones que desitgen concórrer a les beques hauran de presentar una sol·licitud degudament emplenada d'acord amb el model que apareix com a annex II, en el termini màxim de 15 dies hàbils comptats des de l'endemà de la publicació en el Diari Oficial de la Generalitat Valenciana de la present Resolució de convocatòria.
  
2. A l'efecte del còmput del termini indicat en l'apartat anterior, hi valdrà allò que s'ha disposat, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, de 13 de gener.
  
3. Les sol·licituds es presentaran, preferentment, en el Registre General del Servici Valencià d'Ocupació i Formació, ubicat en l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
  
Huitena. Acreditació dels requisits i dels mèrits
  
1. A fi d'acreditar el compliment dels requisits establits en la base tercera, a la sol·licitud s'hi adjuntarà la següent documentació:
  
- DNI, passaport o document equivalent que acredite la nacionalitat.
  
- Certificat actualitzat acreditatiu d'estar empadronat en qualsevol municipi de la Comunitat Valenciana.
  
- Títol acadèmic de la llicenciatura corresponent o, si no n'hi ha, resguard d'haver efectuat el depòsit de les taxes perquè siga expedit.
  
- Certificat mèdic que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
  
2. De la mateixa manera, per tal de valorar els mèrits al·legats, les persones sol·licitants hauran d'acompanyar tota aquella documentació acreditativa relacionada amb els mèrits indicats en la base quarta que siguen susceptibles de valoració d'acord amb la base desena, entre la qual haurà de ser inclosa, almenys, la següent:
  
- Currículum, on es faran constar les dades personals, acadèmiques, els coneixement d'idiomes i les dades professionals, a què s'adjuntarà una fotografia recent de grandària carnet. Dels mèrits al·legats en el currículum, només se'n valoraran els acreditats documentalment.
  
- Certificat oficial de qualificacions, o si no n'hi ha, nota informativa expedida per la unitat acadèmica corresponent.
  
3. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
  
Novena. Causes d'exclusió
  
1. Una vegada conclòs el termini de presentació de les sol·licituds, i abans de ser valorades, es verificarà el compliment dels requisits exigits.
  
2. Constituirà causa d'exclusió del concurs l'incompliment dels requisits assenyalats en la base tercera.
  
3. No obstant això, si la sol·licitud no reunira els requisits exigits o no s'adjuntaren els documents assenyalats en la base huitena, es requerirà les persones interessades perquè esmenen la falta o acompanyen els documents preceptius en el termini de 10 dies hàbils comptats a partir de la notificació, amb indicació que, si així no ho fera, es considerarà que desisteix de la seua petició, prèvia resolució que haurà de ser dictada en els termes previstos en l'article 42.
  
4. La llista provisional d'admesos i exclosos es donarà a conéixer en la pàgina web del SERVEF (http://www.servef.com), en el servici d'informació del SERVEF, situat a la planta baixa dels Servicis Centrals (av. Navarro Reverter, 2 de València), al tauler d'anuncis ubicat en el mateix lloc i en el telèfon gratuït d'informació 826 591 979.
  
Deu. Valoració dels mèrits
  
- Expedient acadèmic: màxim de 10 punts.
  
El càlcul s'efectuarà assignant la màxima puntuació a la nota mitjana més alta obtinguda a partir de l'aplicació de la taula que s'arreplega a continuació i transformant proporcionalment la resta de puntuacions mitjanes:
  
Per cada matrícula d'honor: 4
  
Per cada excel·lent: 3
  
Per cada notable: 2
  
Per cada aprovat: 1
  
- Coneixement del valencià: màxim de 3 punts.
  
Només es valoraran els certificats expedits o homologats per la Junta Qualificadora de Coneixements de Valencià d'acord amb la següent escala, i es puntuarà exclusivament el grau més alt obtingut:
  
Grau Superior: 3 punts
  
Grau Mitjà: 2 punts
  
Grau Elemental: 1 punt
  
Coneixement Oral: 0,5 punts
  
- Coneixement d'idiomes comunitaris: màxim de 3 punts.
  
Per a cada idioma comunitari es puntuarà a raó de 0,5 punts per curs complet, o l'equivalència si es tracta de cicles, corresponent als títols expedits per la universitat o per l'escola oficial d'idiomes.
  
- Experiència professional: màxim de 4 punts.
  
Només es valoraran els períodes d'exercici laboral directament relacionats amb la modalitat a què s'opta, incloent-hi en tant que això les pràctiques formatives realitzades durant la carrera. Cada mes complet treballat es valorarà atenent el que s'indica tot seguit:
  
En l'àmbit de l'administració pública: 0,2 punts/mes
  
En l'àmbit privat: 0,1 punts/mes
  
Onze. Comissió avaluadora
  
1. Per a la valoració dels mèrits acreditats es constituirà una comissió avaluadora formada pels següents membres:
  
- President/a: cap de l'Àrea d'Organització i Sistemes d'Informació.
  
- Vocals:
  
Un/a representant de l'Àrea d'Organització i Sistemes d'Informació.
  
Un/a representant de l'Àrea de Recursos Humans i Econòmics.
  
Un/a representant del Servici Jurídic.
  
Un/a representant de l'Àrea de Formació i Qualificació Professional.
  
Un/a representant de l'Àrea d'Inserció Laboral.
  
Un/a representant de l'Àrea de Foment d'Ocupació.
  
- Secretari/ària: actuarà com a secretari/ària un tècnic o una tècnica de la Secretaria General, qui assistirà a les sessions que tinga la Comissió amb veu però sense vot.
  
2. Els membres de la Comissió podran ser assessorats pel personal tècnic o professional que considere necessari, els quals podran assistir-hi amb veu però sense vot.
  
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
  
4. A la vista dels documents efectivament acreditatius, la Comissió Avaluadora valorarà els mèrits que d'aquells se'n deduïsquen d'acord amb els criteris i les escales establits en la base desena, i elaborarà una llista ordenada segons la puntuació obtinguda.
  
5. Els supòsits d'empat es resoldran en favor de l'aspirant que presente millor expedient acadèmic d'acord amb la valoració establida en la base desena.
  
Dotze. Prova teoricopràctica
  
1. La Comissió Avaluadora, atenent el nombre de sol·licituds admeses i les puntuacions obtingudes per a cada modalitat, convocarà per a la realització d'una prova teòrica o pràctica el nombre d'aspirants en cada modalitat de beca que aquesta determine entre aquelles persones que hagen obtingut major puntuació en la fase prèvia i que comprendrà, com a mínim, tres aspirants per plaça.
  
2. La convocatòria a la realització d'aquesta prova s'efectuarà en crida única a través dels mitjans assenyalats en la base novena, punt 4.
  
3. Per a les modalitats «Jurídica», «Socioeconòmica», «Psicologia» i «Documentació», la prova consistirà a resoldre per escrit un qüestionari de cinc preguntes que combinarà respostes alternatives i respostes obertes. El contingut versarà sobre matèries afins al SERVEF i a l'administració pública en relació amb la modalitat per la qual s'opta a la beca.
  
En la modalitat «Informàtica», aquesta prova podrà consistir en la verificació del coneixement d'aplicacions relacionades amb l'elaboració, el tractament i l'automatització estadística de dades.
  
4. Cada resposta podrà valorar-se fins a un punt, de manera que podran obtenir-se fins a un màxim de cinc punts en el conjunt de la prova.
  
Tretze. Concessió
  
1. Finalitzat el procés de selecció, i a la vista de la llista ordenada segons la puntuació de les persones aspirants, la Comissió Avaluadora elevarà a la secretària general del SERVEF, per a la resolució, una proposta de concessió de beques que contindrà tants beneficiaris com nombre de beques hi haja per a cada modalitat, i assignarà, al mateix temps, la unitat administrativa a què seran destinades les persones aspirants, destinació que serà vinculant per als becaris.
  
2. La secretària general, per delegació, dictarà en el termini de tres mesos comptats a partir de la publicació de la present convocatòria, la resolució en què s'adjudiquen les 16 beques i es constituïsca una borsa de reserva per al cas de produir-se alguna renúncia o abandó. En la mateixa resolució s'hi establirà l'inici del període de gaudi de la beca.
  
3. Igualment, en el termini de tres mesos es donarà publicitat de la resolució de concessió al tauler d'anuncis ubicat a la planta baixa dels Servicis Centrals del SERVEF, av. Navarro Reverter, 2, de València, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació a les persones interessades, amb independència que siga difosa en la resta de mitjans ja mencionats en la base novena, punt 4.
  
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, si no es notifica la resolució que adjudica les beques dins del termini anteriorment establit, s'entendran desestimades les sol·licituds presentades.
  
Catorze. Condicions d'exercici, tutoria i incidències
  
1. La condició de becari o becària no implicarà vinculació laboral o administrativa amb el Servici Valencià d'Ocupació i Formació, i tant la concessió com l'aprofitament seran incompatibles amb el gaudi d'unes altres beques que pogueren concedir-se per a la mateixa o semblant activitat.
  
2. A l'efecte de verificar el compliment del que disposa l'apartat anterior, les persones adjudicatàries de les beques hauran de presentar, abans de la data d'inici de ser exercides, una declaració responsable el model de la qual apareix com a annex III, expressiva de les següents circumstàncies personals:
  
- No mantenir relació laboral fixa i estar al corrent de les obligacions fiscals.
  
- No ser beneficiari de cap beca d'igual o de semblant activitat.
  
- Complir les bases de la convocatòria i la resta de normes que hi siguen d'aplicació.
  
3. L'incompliment d'aquestes circumstàncies comportarà automàticament la revocació de la beca i dels beneficis inherents a la condició de becari o becària.
  
4. Les condicions d'exercici de les activitats que han de realitzar els adjudicataris se subjectaran a les instruccions que dicte la secretària general del SERVEF.
  
5. Els caps i les caps dels servicis de les unitats administratives a què s'adscriguen les persones adjudicatàries exerciran de tutors de les pràctiques professionals i vetlaran pel compliment de les condicions de l'exercici de les beques.
  
6. La secretària general resoldrà les incidències que es produïsquen durant el període de gaudi de les beques a proposta del cap o la cap del servici corresponent, i podrà deixar-les sense efecte, prèvia audiència de la persona interessada, en els supòsits d'incompliment de les obligacions, de no realitzar l'activitat que va motivar la concessió o de deixar de reunir els requisits exigits en aquesta convocatòria.
  
Quinze. Beneficis